તળિયા એટલે કે ટાઇલ્સ નળિયાં અને ટાઈમ ઉદ્યોગ માટે જાણીતા મોરબી શહેરમાં છેલ્લા ત્રણ દાયકા કરતા વધુ સમયથી પ્રસિદ્ધ અજંતા ઘડિયાળનું ઉત્પાદન કરતા અજંતા ઓરેવા ગ્રુપ દ્વારા સમય સાથે તાલ મિલાવી આજે ઘડિયાળની સાથે -સાથે કેલ્ક્યુલેટર, ટેલિફોન, હોમ એપ્લાયન્સીસ, ઇલેક્ટ્રોનિક્સ આઇટમોમાં સીએલએફ અને એલઇડી બલ્બ, બેટરી ઓપરેટેડ બાઇક તેમજ ટાઇલ્સક્ષેત્રે સમગ્ર ભારત જ નહીં વિશ્વમાં ડંકો વગાડ્યો છે, અજંતા ઓરેવા ગ્રુપની સફળતા પાછળનું રહસ્ય કંપનીના સંચાલકોની કુશાગ્ર બુદ્ધિની સાથે – સાથે વુમન પાવર્સ પણ છે, અજંતા ઓરેવા ગ્રુપના એમ. ડી જયસુખભાઈ પટેલ જણાવે છે કે છેલ્લા ત્રણ દાયકા કરતા વધુ સમયથી માર્કેટમાં કંપની છવાઈ ગઈ છે અને હરિફાઈના આ યુગમાં પણ તેમની કંપનીમાં વુમન્સ પાવરથી ઉત્પાદિત થતા ક્વોલિટી ઉત્પાદનો અલગ જ ઓળખ ધરાવે છે.